Rīkojuma projekts 26-TA-1388
Izdrukāts 29.07.2026. 22.55 - 1.0.VK Redakcija
Rīkojuma projekts 26-TA-1388
Izdrukāts 29.07.2026. 22.55 - 1.0.VK Redakcija
Ministru kabineta rīkojums Nr. 383
Rīgā 2026. gada 1. jūlijā (prot. Nr. 35 67. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"
· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 69. pantu, atbalstīt apropriācijas pārdali 23 165 835 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem", tai skaitā:
· 1.1. ar valsts drošības stiprināšanu saistīta pasākuma "Valsts ugunsdzēsības un glābšanas dienesta depo un katastrofu pārvaldības centru būvniecība" īstenošanai:
· 1.1.1. 19 642 101 euro apmērā uz valsts budžeta apakšprogrammu 40.02.00 "Nekustamais īpašums un centralizētais iepirkums", lai turpinātu katastrofu pārvaldības centru būvniecību Tukumā, Rīgā (Bolderājā), Jūrmalā (Dzintaros), Kuldīgā, Siguldā, Preiļos, Limbažos un Aizkrauklē;
· 1.1.2. 588 526 euro apmērā uz valsts budžeta programmu 07.00.00 "Ugunsdrošība, glābšana un civilā aizsardzība" un 21 549 euro apmērā uz valsts budžeta programmu 10.00.00 "Valsts robežsardzes darbība", lai pabeigtu iepriekš ekspluatācijā nodoto katastrofu pārvaldības centru aprīkošanu Valsts ugunsdzēsības un glābšanas dienesta un Valsts robežsardzes vajadzībām;
· 1.2. 2 715 834 euro apmērā uz valsts budžeta programmu 07.00.00 "Ugunsdrošība, glābšana un civilā aizsardzība", lai ar valsts drošības stiprināšanu saistīta pasākuma "Speciālo ugunsdzēsības un glābšanas transportlīdzekļu iegāde" ietvaros nodrošinātu norēķinus par specializēto konteineru un to komplektācijā esošā aprīkojuma iegādi;
· 1.3. 148 547 euro apmērā uz valsts budžeta apakšprogrammu 40.02.00 "Nekustamais īpašums un centralizētais iepirkums", lai ar valsts drošības stiprināšanu saistīta pasākuma "Valsts robežas joslas infrastruktūras izveide" ietvaros turpinātu zemes vienību atsavināšanu valsts ārējās sauszemes robežas apsardzības infrastruktūras izbūvei un īpašuma tiesību nostiprināšanu zemesgrāmatā uz valsts vārda Iekšlietu ministrijas personā;
· 1.4. 49 278 euro apmērā uz valsts budžeta programmu 42.00.00 "Iekšējās drošības biroja darbība", lai ar valsts drošības stiprināšanu saistīta pasākuma "Tempest datoru un to aprīkojuma nodrošinājums valsts noslēpuma objektu apstrādei" ietvaros nodrošinātu norēķinus par serveru un komunikācijas iekārtu skapja (ar aprīkojumu) iegādi.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

